ભારતે જાધવ મામલે ICJમાં કહ્યું હતું કે, પાકિસ્તાનની દલીલો ‘વિરોધાભાસી’ અને ‘અસંગતતા’થી ભરેલી છે. સોમવારે સુનાવણી દરમિયાન ભારતનો પક્ષ રજૂ કરી રહેલા વરિષ્ઠ વકીલ હરીશ સાલ્વેએ કહ્યું હતું કે, પાકિસ્તાને જાધવ સુધી ભારતને ડિપ્લોમેટિક પહોંચ ન બનાવવા દઈ વિયેના સંધિનું ઉલ્લંઘન કર્યું છે. ભારતે પાકિસ્તાનમાં ભારતીય નેવીના પૂર્વ અધિકારી કુલભૂષણ જાધવને જાસૂસીના આરોપમાં કરાયેલી મૃત્યુદંડની સજાને તાત્કાલીક પડતી મૂકવાની માંગ કરતા સોમવારે ઈન્ટરનેશનલ કોર્ટ ઓફ જસ્ટિસ (આઈસીજે)ની સામે પડોશી દેશને ખુલ્લો પાડ્યો.